Official Journal L 228 , 15/08/1987 P. 0043 - 0044

Finnish special edition: Chapter 3 Volume 24 P. 0067

Swedish special edition: Chapter 3 Volume 24 P. 0067



ROZHODNUTIE KOMISIE zo 14. júla 1987 o zozname zariadení v Spojených štátoch mexických schválených pre dovoz čerstvého mäsa do spoločenstva (87/424/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka a ošípaných a čerstvého mäsa z tretích krajín1, naposledy zmenenú a doplnenú smernicou 87/64/EHS2, a najmä na jej články 4 ods. 1 a 18 ods. 1, keďže zariadenia v tretích krajinách nemôžu byť oprávnené vyvážať čerstvé mäso do spoločenstva, pokiaľ nespĺňajú všeobecné a osobitné podmienky ustanovené v smernici 72/462/EHS; keďže na základe dvoch inšpekcií uskutočnených v rokoch 1983 a 1984 nebolo žiadne zariadenie vyhodnotené ako vyhovujúce a rozhodnutie Komisie 83/470/EHS3 zakazuje členským štátom dovážať na úrovni spoločenstva čerstvé mäso zo zariadení v Mexiku, avšak členským štátom, ktorých vnútroštátne právne predpisy to povoľujú, umožňuje ešte počas siedmich mesiacov neprerušiť existujúce obchodné toky so zariadeniami navrhnutými mexickými orgánmi; keďže ďalšia inšpekcia uskutočnená podľa článku 5 smernice 72/462/EHS a článku 2 ods. 1 rozhodnutia Komisie 86/474/EHS z 11. septembra 1986 o vykonávaní inšpekcií na mieste pri dovoze hovädzieho dobytka a ošípaných a čerstvého masa z tretích krajín4, ukázala, že úroveň hygieny v jednom zariadení sa zvýšila, a tak je možné ju považovať za vyhovujúcu; keďže za týchto podmienok môže byť toto zariadenie začlenené do zoznamu zariadení oprávnených na vývoz do spoločenstva a keďže by sa rozhodnutie 83/470/EHS malo preto zrušiť; keďže dovoz čerstvého mäsa zo zariadení uvedených v prílohe naďalej podlieha ustanoveniam stanoveným inde a všeobecným ustanoveniam zmluvy; keďže najmä dovoz niektorých kategórií mäsa, ako je mäso obsahujúce rezíduá niektorých látok, z tretích krajín a jeho odosielanie do ostatných členských štátov upravujú harmonizované pravidlá spoločenstva, ktoré sa ešte v plnom rozsahu nevykonávajú; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Zariadenie v Mexiku uvedené v prílohe sa týmto schvaľuje pre dovoz čerstvého mäsa do spoločenstva v súlade s prílohou. 2. Dovoz zo zariadení uvedených v prílohe naďalej podlieha veterinárnym predpisom spoločenstva ustanoveným inde. Článok 2 Členské štáty zakážu dovoz čerstvého mäsa zo zariadení, ktoré nie sú uvedené v prílohe. Článok 3 Rozhodnutie 83/470/EHS sa týmto zrušuje. Článok 4 Toto rozhodnutie sa bude uplatňovať od 1. augusta 1987. Článok 5 Toto rozhodnutie je adresované členským štátom. V Bruseli 14. júla 1987 Za Komisiu Frans ANDRIESSEN podpredseda PRÍLOHA ZOZNAM ZARIADENÍ Číslo schválenia Zariadenie/Adresa Kategória1 B R CHS H O/K Br NK OP E 30 Empacadora y Ganadera de Aguas Calientes SA, Aguas Calientes x x x 1B: Bitúnok R: Rozrábkareň CHS: Chladiarenský sklad H: Hovädzie mäso O/K: Ovčie mäso/Kozie mäso Br: Bravčové mäso NK: Mäso nepárnokopytníkov OP: Osobitné poznámky 1 Ú. v. ES L 302, 31.12.1972, s. 28. 2 Ú. v. ES L 34, 5.2.1987, s. 52. 3 Ú. v. ES L 259, 20.9.1983, s. 29. 4 Ú. v. ES L 279, 30.9.1986, s. 55.